fr hu hu hu hu hu hu hu hu hu hu fr hu hu hu hu hu hu en hu fr hu hu hu ceb it en en hu en et en en en en en hu en hu hu en hu hu hu hu hu hu fr hu en hu en hu hu hu hu hu fr hu sv hu sv hu hu hu hu fr fr en fr hu hu hu hu hu hu hu hu hu en hu hu hu hu hu en hu hu fr hu en hu hu hu en hu hu hu hu en hu hu hu hu hu hu hu hu hu de pt pt tr hu hu en en pl fr en pl en de de en en es en pl en ceb hu en en en es en pl en ceb hu en en en en en en pl it hu fr en en en en en es en ru ja en fr it en en hu fr fr en en en es en en en fr fr en de ru es en en de fr fr en de ru es en en en hu hu hu hu hu de pt et hu en sv fr de de fr fr fr sv en fr en ja fr de fr es nb fr hu en hu ru fr fr sv en nb fi es fr es de en en en en fi fi fi de en nl es it fr en nb fi sv es es de en fr cs en fi fi fi fi ja de ceb fi fr fi fi fr fr fr en en en ru es fr en nb fi sv es es de en fr cs en fi fr ceb fi de fi en de en en en ru en it fr sv en nb fi es en es de en de cs it fr fi fi fi fr de en fi de fr en en en ru ru ru en es it fr fr en sv nb fi es es en de en fr da it fr fi fi fi fi sv de fi fi fi de fr fr fi en fi en de hu fr fr en en ur de de hbs_lat fr fr fr fi en de nb es da tr es ur bn sv fr cs en de en fr en de fr de en fi fr fi fi de fr fr fr en fr en de fr en fr fi fr fr fi sv fi fi de en de de de de fr fr en ru de de de ur fr fr en de nb fi fr da tr es en bn ur sv fr cs en de en fi en fr fi en fr en fi fi ja fr fi fr de fi en fr fr ja en en en fi fr sv fr nb es en ja en de fi fr en ru de de de ur fr tr fr en nb fi es da fr en es pl bn ur sv fr cs en fi en fi fr fr fr fr fi fi es en ja de de sv fr fr ja en nb ja fr fi fr fr fr fr fr fi fr fr fi es fi ja fr de hu hu hu hu hu en hu hu hu hu hu hu hu hu hu hu hu hu hu hu hu
japán Honda autógyár Formula–1-es csapata
Ebben a szócikkben a japán nevek magyaros átírásban és keleti névsorrendben szerepelnek.
A Honda Racing F1 Team a japán Honda autógyár volt Formula–1-es csapata, amely 1964 és 1968, valamint 2006 és 2008 között vett részt a sportág versenyein. 1968-as szezon végén kivonultak a sportágból, melyben erősen közrejátszott Jo Schlesser halála. A köztes időben, mint motorszállító működött közre. A Honda aktív részvétele a sportágban 2008-ban ért véget másodjára, amikor a gazdasági világválság hatására az autógyár kiszállt a Formula–1-ből. A versenycsapat azonban tovább működött, 2009-ben Brawn GP néven vett részt a futamokon, és nyert egyéni és konstruktőri világbajnokságot.
3 A Honda visszatérése a BAR-ral (2000–2005)
4 Honda Racing F1 (2006-2008)
Érdekes módon a Honda előbb szerepelt Formula–1-es futamokon, minthogy a vállalat személygépkocsikat kezdett volna el gyártani. Már 1962-ben elkezdték az RA271 fejlesztését, mellyel egyidejűleg meglepték az európai csapatokat, hogy az övék teljes egészében japán cég (Ronnie Bucknum és Richie Ginther amerikai versenyzőket kivéve). A Ferrari és a BRM mellett a Honda maga építette motorjait és alvázait, ellentétben a többi csapattal, akik 1962-ben rajthoz álltak.
A Nürburgringen rendezett német nagydíjon Ronnie Bucknummal álltak először rajthoz 1964. augusztus 2-án. A versenyző ugyan egy baleset következtében kiesett, de összesített eredményben tizenharmadikként végzett. Az évad azon futamain, amelyen a Honda részt vett, Bucknum mindkét alkalommal kiesett. 1965-ben a szintén amerikai Richie Gintert kapta csapattársul, akinek az RA272-es autóval sikerült a szezon utolsó futamaként megrendezett mexikói nagydíjon győznie. Az előző évhez képest a csapat sokkal jobban teljesített: mindkettőjük szerzett pontokat, de még mindig sokszor estek ki. Végül tizenegy ponttal a hatodik helyen végeztek. A Ginther-Bucknum páros 1966-ban az új RA273-mal a szezon kilenc futamából csak ötön vettek részt, Bucknum pedig csak az utolsó kettőn versenyzett. Az 1960-as években jellemző volt, hogy a Honda nem szerepelt minden futamon, és voltak olyan versenyek, amelyeken csak az egyik versenyző állt rajthoz.
A szezon végére három pontot sikerült szerezniük, mellyel nyolcadikként végeztek a csapatok között. Az 1966-os Formula–2-es szezonjban motort is szállított Jack Brabham csapatának, amely az összes futamot megnyerte. Az 1967-es és 1968-as szezonban használt RA300-at részben az angol Lola vállalat tervezte az Egyesült Királyságban, és ez azt eredményezte, hogy a szaksajtó a "Hondola" gúnynevet adta az autónak. Az 1967-es évadtól a tapasztalt, 1964. évi világbajnok John Surteest ültették a kormány elé, aki az évad első felében még az előző évi kasztni versenyzett. Surtees és a Honda elindult a szezon összes futamán, a szezonnyitó dél-afrikai nagydíjon egy harmadik helyezéssel mindjárt dobogóra is állhatott, majd Monzában az ott debütáló új RA300-zal első helyezést ért el. Az évadban szerzett húsz ponttal a csapat a negyedik helyen végzett. 1968-ban Jo Schlesser, David Hobbs és Joakim Bonnier is egy-egy futamon a Honda pilótái voltak. Schlessler a július 7-i francia nagydíjon, a Rouen-Les-Essarts-i pályán halálos balesetet szenvedett, Bonnier ötödikként ért célba, míg Surtees másodikként állhatott a dobogóra. Tizennégy pontjával a Honda a szezon végén a hetedik lett. Sokáig az 1968-as évad volt a Honda utolsó szezonja, ugyanis csak közel negyven évvel később, 2006-ban tértek vissza a Formula–1-be.
A Honda 1983-ban visszatért a Formula–1-be, és motorbeszállítóként 1992-ig különböző csapatoknak gyártott motorokat. 1983-ban a Spiritnek és 1987-ig a Williamsnek is, 1987 és 1988 között a Lotusnak, 1988-tól 1992-ig a McLarennek, valamint 1991-ben a Tyrrellnek is beszállított. A megbízható motoroknak köszönhetően a különböző csapatok 1992 végéig összesen hetvenegy futamgyőzelmet arattak, ez idő alatt Ayrton Senna három, Nelson Piquet és Alain Prost pedig egy-egy világbajnoki címet szerzett. A Super Aguri csapatnak egészen a 2008-as megszűnéséig szállított motorokat.
A Honda visszatérése a BAR-ral (2000–2005)Szerkesztés
Button a BAR-ral 2004-ben
Eredetileg a Honda azt tervezte, hogy az új évezred kezdetére – mint ahogy az 1960-as években – ismét néhány monopostót küldenek versenybe. 1999-ben a holland Jos Verstappen tesztelt egyszer ebből a prototípusból, de a projekt vezetőjének, Harvey Postlethwaitenek a halála után a Honda elvetette ezt a tervet. Ehelyett 2000-ben a British American Racing (BAR) motorbeszállítójaként tért vissza a Formula–1-be. A versenyzőknek, Jacques Villeneuve-nek és Jenson Buttonnak nem sikerült az élvonalba jutnia. A BAR legjobb évadja a 2004-es volt: a két versenyző – Jenson Button és Szató Takuma – több dobogós helyezést és egy pole-pozíciót szerzett a csapatnak, de futamot nem sikerült nyerniük. A Honda-motoros BAR száztizenkilenc pontjával második lett a konstruktőr-világbajnokságban. 2005-ben a Honda megvette a BAR negyvenöt százaléknyi részesedését. A British American Tobacco elnevezésű dohányvállalat, a BAR tulajdonosa, az Európai Unió által egyre jobban kiterjesztett dohányreklám tilalom miatt lassan felszámolta Formula–1-es érdekeltségét. 2005 katasztrofális évnek bizonyult a csapatnak. Szabálytalan üzemanyaghasználat miatt két futamra szóló eltiltást kaptak, így a spanyol és a monacói nagydíjon nem versenyezhettek. A szezon második felében Button eredményesen versenyzett, s minden futamot pontszerzőként fejezett be, de Szató sikertelen szereplése csak a hatodik hely elérésére volt elegendő a konstruktőrök között. 2001-ben és 2002-ben a BAR mellett a Honda a Jordannek is szállított motorokat.
Honda Racing F1 (2006-2008)Szerkesztés
Barrichello a 2006-os brazil nagydíjon
2006. január 1-jén a Honda átvette a BAR fennmaradó részesedését, így tehát Honda Racing F1 Team néven 1968 óta először szerepelt önálló csapatként a Formula–1-ben. 2006-ban a BAR még megmaradt fő-és névadó szponzornak, ám végül visszavonult a sportágtól. Harmincnyolc év után az első Honda-párt a BAR-Honda volt versenyzője, Jenson Button és a Ferraritól átszerződött Rubens Barrichello alkotta. A magyar nagydíjon Button megszerezte mind a Honda 2000-es visszatérése óta, mind élete első futamgyőzelmét. A csapat a szezonban igen jól szerepelt, nyolcvanhat ponttal negyedikek lettek.
Rubens Barrichello 2007-ben a Hondával
2007-ben meglehetős furcsasággal állt elő a Honda: az autók reklámmentesen indultak, a kötelező feliratok (csapatnév, gumimárka) mellett egy, a Földről készült űrképet festettek a kocsikra. A Honda ezzel kívánta figyelmeztetni az embereket a klímaváltozásra. Utoljára három évtizede fordult elő, hogy egy csapat nem adott helyet autóin szponzorok feliratainak.
A szezon közepéig a Honda versenyzői a szintén az ő motorjaikat, de más kasztnikat használó Super Aguri mögött voltak, de az évad végére sikerült megelőzniük őket. A szezonban sokkal gyengébben teljesítettek, mint ahogy azt elvárták volna. A sok motorprobléma ellenére Button hat pontot szerzett, ám Barrichellónak egyet sem sikerült összegyűjtenie, így tehát mindössze azzal a hat ponttal nyolcadikak lettek a konstruktőrök között.
Jenson Button a 2008-as maláj nagydíjon
2007 szeptemberében a Honda szintén Buttont és Barrichellót szerződtette 2008-ra, valamint Nick Fry utódjaként a korábban a Ferrarinál dolgozó Ross Brawn elfogadta a csapatfőnöki tisztséget is. 2008. január 10-én ismertté vált, hogy a szezonban Alexander Wurz lesz a Honda teszt- és tartalékpilótája. Az első versenyen Button kiesett, Barrichellót pedig kizárták, miután a csapat rosszkor hívta ki kerékcserére, és emiatt piros lámpánál kényszerült elhagyni a boxutcát. Malajziában a csapat nem szerzett pontot, de mindkét autó célba ért. A bahreini nagydíjon Button ütközött Coultharddal és kiesett, Barrichello 11. lett. Spanyolországba továbbfejlesztett autókkal érkezett a csapat. Button 6. lett a futamon, saját maga és a Honda első 2008-as pontjait szerezve. Barrichello az egyik biztonsági autós időszak alatti kavarodásban letörte az első légtertelő szárnyát, ami más alkatrészeket is magával rántott; a versenyt fel kellett adnia. A török nagydíj inkább az ünneplésről szólt: a 258. nagydíjára nevező Rubens Barrichello lett minden idők legtapasztaltabb Formula–1-es versenyzője.[1] A futamon csak a 14. lett, Button 11.-ként ért célba. Az esős monacói nagydíjon Barrichello hosszú idő után ismét pontot szerzett, Button csak a 11. lett. Kanadában Button a boxból rajtolt, Barrichello a kilencedik helyről. Utóbbi egykiállásos stratégiával a hetedik lett a versenyen, Button nem tudott pontszerző helyre felzárkózni. A francia nagydíjon Button a 16., Barrichello váltócsere miatt csak az utolsó, 20. helyről indulhatott. A verseny egyetlen kiesője Button lett, aki a célegyenes előtti kanyarban kicsúszott és összetörte az autója elejét. Barrichello a 14. helyre tudott fölzárkózni, körhátrányban. A konstruktőrök között a csapat továbbra is nyolcadik maradt.[2] Angliában Button kiesett, Barrichello azonban a jó gumiválasztásnak köszönhetően a 16. helyről a 3. helyre hozta fel a Hondát. A német nagydíj időmérőjén Button a 14. Barrichello a 18. helyet szerezte meg. Végül az angol az utolsó, 17. helyen ért célba, Barrichello az 50. körben azonban kiesett. Button első futamgyőzelmének helyszínén tizenkettedik, csapattársa 16. lett.
2008. december 5-én Takeó Fukui, az Honda vezérigazgatója bejelentette, hogy a gyár nem kíván tovább részt venni a Formula–1-ben. A versenycsapatot a csapatfőnök, Ross Brawn vásárolta meg, és 2009-ben Brawn GP néven nevezte be a világbajnokságra.[3]
A turbókorszak visszatérésével a Honda is jelezte nevezési szándékát, ám ezúttal nem önálló csapattal, hanem a nyolcvanas évek legendás párosítását felelevenítve a McLaren motorszállítójaként.
Honda R & D Company
Honda R & D Company
Honda R & D Company
Honda R & D Company
Honda R & D Company
1969-től 2005-ig a Honda nem vett részt csapatként a Formula–1-ben
Lucky Strike Honda Racing F1 Team
Honda Racing F1 Team
Honda Racing F1 Team
(Félkövér: pole-pozícióból indult; dőlt: leggyorsabb kört futott)
A Honda teljes Formula–1-es eredménysorozata
Honda RA271E 1.5 V12
Honda RA272E 1.5 V12
Honda RA273E 3.0 V12
Honda RA273E 3.0 V12
Honda RA273E 3.0 V12
Honda RA301E 3.0 V12
Honda RA302E 3.0 V8
1969-től 2005-ig a Honda nem vett részt csapatként a Formula–1-ben
Honda RA806E 2.4 V8
Honda RA807E 2.4 V8
Honda RA808E 2.4 V8
↑ Barrichello a török nagydíjat választotta az ünneplés színhelyéül www.autosport.com
↑ Beer, Matt: Massa vezette kettős győzelem a francia nagydíjon (angol nyelven). www.autosport.com, 2008. június 22. (Hozzáférés: 2008. június 22.)
↑ Teljes a rajtrács: a volt Honda Brawn GP néven indul 2009-ben. www.nso.hu, 2009. március 6. (Hozzáférés: 2009. március 6.)
A Wikimédia Commons tartalmaz Honda F1 témájú médiaállományokat.
Hivatalos honlap Archiválva 2008. szeptember 7-i dátummal a Wayback Machine-ben
Formula–1-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Honda_F1&oldid=23727722”
Utoljára szerkesztve 2021. március 30., 13:02-kor
A lap utolsó módosítása: 2021. március 30., 13:02
A lap szövege CC BY-SA 3.0 alatt érhető el, ha nincs külön jelölve.